ఎం.టి.బి. నాగరాజ్

ఎం.టి.బి. నాగరాజ్ కర్ణాటక రాష్ట్రానికి చెందిన రాజకీయ నాయకుడు. ఆయన రెండుసార్లు హొసకోటె అసెంబ్లీ నియోజకవగం నుండి ఎమ్మెల్యేగా గెలిచి, బసవరాజు బొమ్మై మంత్రివర్గంలో మున్సిపల్ అడ్మినిస్ట్రేషన్, చిన్నతరహా పరిశ్రమలు, ప్రభుత్వ రంగ పరిశ్రమల శాఖల మంత్రిగా బాధ్యతలు నిర్వహించాడు.

ఎన్. నాగరాజ్ 2016 లో కర్ణాటక ఆహార & పౌర సరఫరాల కార్పొరేషన్ ఛైర్మన్‌గా నియమితులయ్యారు. 

రాజకీయ జీవితం
ఎం.టి.బి. నాగరాజ్ కాంగ్రెస్ పార్టీ ద్వారా రాజకీయాల్లోకి వచ్చి 2004లో జరిగిన అసెంబ్లీ ఎన్నికల్లో పోటీ చేసి తొలిసారి ఎమ్మెల్యేగా గెలిచి శాసనసభ్యుడిగా అసెంబ్లీలోకి అడుగుపెట్టాడు. ఆయన 2008లో అసెంబ్లీ ఎన్నికల్లో ఓడిపోయి తిరిగి 2013, 2018లో జరిగిన ఎన్నికల్లో వరుసగా రెండుసార్లు రెండోసారి ఎమ్మెల్యేగా ఎన్నికై, అనంతరం కాంగ్రెస్ పార్టీకి రాజీనామా చేసి భారతీయ జనతా పార్టీలో చేరడంతో జరిగిన ఉప ఎన్నికల్లో పోటీ చేసి ఓడిపోయాడు.

ఎం.టి.బి. నాగరాజ్ 2020లో బీజేపీ తరపున కర్ణాటక శాసనమండలి సభ్యుడిగా ఎన్నికై బి.ఎస్.యడ్యూరప్ప మంత్రివర్గంలో మున్సిపల్ అడ్మినిస్ట్రేషన్, చిన్నతరహా పరిశ్రమలు, ప్రభుత్వ రంగ పరిశ్రమల శాఖల మంత్రిగా పనిచేసి అనంతరం 2021 ఆగస్టు 4 నుండి బసవరాజు బొమ్మై మంత్రివర్గంలో మున్సిపల్ అడ్మినిస్ట్రేషన్, చిన్నతరహా పరిశ్రమల శాఖల మంత్రి బాధ్యతలు చేపట్టాడు.
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:1951 జననాలు
వర్గం:భారతీయ జనతా పార్టీ రాజకీయ నాయకులు